ก่อนหยุดปีใหม่งานยุ่งจนเครียด เลิกงานเลยไปหาที่สบายๆกว้างๆทานอาหาร ไปๆมาๆก็ไปที่ร้านนี้แบบไม่ค่อยตั้งใจเท่าไร
รถจอดหน้าร้านน่าจะเป็นร้อยคัน ถือเป็นร้านที่มีเนื้อที่ใหญ่มากครับ บรรยากาศแบบบาหลี ส่วนของที่นั่งอยู่เหนือบึงน้ำ
ไปกัน 2 คน สั่งอาหาร มา 4 อย่าง ได้แก่ ปูเนื้อ (ปูทะเล) แกงเหลือง ใบเหนียงผัดไข่ หน่อไม้ทะเลน้ำแดง ข้าวผัดกุ้ง แล้วมีข้าวเปล่า น้ำ 1 ขวด น้ำแข็ง 1 ถัง ทั้งหมดนี้ 2,020 ครับ 
แพงที่สุดก็ปูเนื้อแกงเหลือง ซึ่งเค็มมาก แล้วแจ้งมาในบิลว่า 8 ขีด แต่ผมเป็นคนที่เคยซื้อปูบ่อยเมื่อก่อน ตัวขนาดนี้มากที่สุดคือ 2 ตัวโล ไม่มีทางที่จะถึง 8 ขีดแน่นอน ใบเหนียงก็ออกเค็ม 
สรุปแล้ว ครั้งเดียวพอครับ